Oikaistaan EU–Bulgaria-assosiaationeuvoston päätös N:o 1/2006 (2006/1001/EY), tehty 31 päivänä toukokuuta 2006, Eurooppa-sopimuksen pöytäkirjan N:o 3 mukaisten jalostettuja maataloustuotteita koskevien kauppajärjestelyjen parantamisesta

( Euroopan unionin virallinen lehti L 409, 30. joulukuuta 2006 )

Korvataan päätös 2006/1001/EY seuraavasti:

EU–BULGARIA-ASSOSIAATIONEUVOSTON PÄÄTÖS N:o 1/2006,

tehty 31 päivänä toukokuuta 2006,

Eurooppa-sopimuksen pöytäkirjan N:o 3 mukaisten jalostettuja maataloustuotteita koskevien kauppajärjestelyjen parantamisesta

(2006/1001/EY)

ASSOSIAATIONEUVOSTO, joka

ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen (1) ja erityisesti sen pöytäkirjan N:o 3 1 artiklan 2 kohdan,

sekä katsoo seuraavaa:

(1) Pöytäkirjassa N:o 3, sellaisena kuin se on korvattuna Eurooppa-sopimuksen kauppaa koskevien määräysten mukauttamisesta tehdyllä pöytäkirjalla (2), vahvistetaan jalostettujen maataloustuotteiden kauppajärjestelyt yhteisön ja Bulgarian välillä. Pöytäkirjaa N:o 3 muutettiin viimeksi EU–Bulgaria-assosiaationeuvoston päätöksellä N:o 2/2002 (3).

(2) Hiljattain on sovittu uusista kauppaa koskevista parannuksista, joilla edistetään taloudellista lähentymistä Euroopan unioniin liittymistä ennakoiden ja vahvistetaan myönnytykset, jotka merkitsevät tiettyjen maataloustuotteiden kaupan täydellistä vapauttamista ja muille tuotteille alennettuja tulleja tai tullikiintiöitä.

(3) Pöytäkirjassa N:o 3 olevan 1 artiklan 2 kohdan mukaan assosiaationeuvosto päättää pöytäkirjan liitteissä I ja II mainittujen tullien muuttamisesta ja tariffikiintiöiden lisäämisestä tai poistamisesta. Sovellettuja tulleja voidaan myös alentaa jalostettuja maataloustuotteita koskevista keskinäisistä myönnytyksistä johtuvien alennusten ottamiseksi huomioon.

(4) Tiettyjen tavaroiden tuonnin olisi oltava tullitonta. Tiettyjen muiden tavaroiden osalta olisi avattava tariffikiintiöt; kyseisistä kiintiöistä olisi vähennettävä tavaramäärät, joihin sovelletaan 1 päivästä lokakuuta 2004 alkaen voimassa olleita tariffikiintiöitä Bulgariasta peräisin olevien tiettyjen jalostettujen maataloustuotteiden tuontia ja Bulgariaan suuntautuvaa tiettyjen jalostettujen maataloustuotteiden vientiä koskevista yksipuolisista siirtymätoimenpiteistä 24 päivänä syyskuuta 2004 annetun neuvoston asetuksen (EY) N:o 1676/2004 (4) mukaisesti ja 27 päivänä syyskuuta 2004 annetun Bulgarian ministerineuvoston asetuksen N:o 262, sellaisena kuin se on viimeksi muutettuna 2 päivänä marraskuuta 2004 annetulla asetuksella N:o 293, mukaisesti.

(5) Jalostetuille maataloustuotteille ei pitäisi myöntää vientitukia neuvoston asetuksen (EY) N:o 3448/93 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta 30 päivänä kesäkuuta 2005 annetun komission asetuksen (EY) N:o 1043/2005 (5) nojalla.

(6) Vientitukia ei saisi soveltaa Bulgariasta peräisin oleviin, yhteisöön vietäviin jalostettuihin maataloustuotteisiin,

ON PÄÄTTÄNYT SEURAAVAA:

1 artikla

Liitteessä I lueteltujen Bulgariasta peräisin olevien tavaroiden yhteisöön tuontiin sovelletaan kyseisessä liitteessä vahvistettuja tulleja 1 päivästä lokakuuta 2004.

Liitteessä II lueteltujen yhteisöstä peräisin olevien tavaroiden Bulgariaan tuontiin sovelletaan kyseisessä liitteessä vahvistettuja tulleja 1 päivästä lokakuuta 2004.

2 artikla

Asetuksen (EY) N:o 1043/2005 mukaisia vientitukia ei sovelleta Euroopan yhteisön perustamissopimuksen liitteeseen I kuulumattomiin, yhteisöstä peräisin oleviin jalostettuihin maataloustuotteisiin, jotka viedään Bulgariaan.

Bulgariassa ei sovelleta vientitukia perustamissopimuksen liitteeseen I kuulumattomiin, Bulgariasta peräisin oleviin jalostettuihin maataloustuotteisiin, jotka viedään yhteisöön.

Jos vientituen poistamisen seurauksena on hyväksyttävä teknisiä vaatimuksia, komissio tekee niistä päätöksen tai, tapauksen mukaan, niistä tehdään päätös Bulgarian lainsäädännössä.

3 artikla

Avataan liitteessä III ja liitteessä IV tarkoitetut tariffikiintiöt 1 päivästä lokakuuta31 päivään joulukuuta 2004 ja 1 päivästä tammikuuta 31 päivään joulukuuta seuraaviksi vuosiksi kyseisissä liitteissä vahvistetuin edellytyksin.

Vuoden 2004 osalta määriä vähennetään yhteen neljäsosaan suhteessa jaksoon lukuun ottamatta järjestysnumeroihin 09.5463, 09.5487 ja 09.5479 liittyviä tariffikiintiöitä.

Ne määrät, joita asetuksen (EY) N:o 1676/2004 mukaisesti avatut tariffikiintiöt koskevat ja jotka on luovutettu vapaaseen liikkeeseen 1 päivästä lokakuuta 2004, on luettava kokonaisuudessaan liitteessä III vahvistetuissa tariffikiintiöissä tarkoitettuihin määriin.

Ne määrät, joita tiettyjen Bulgariasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden suspendoimisesta ja avaamisesta sekä asetuksen (EY) N:o 1477/2000 muuttamisesta 8 päivänä elokuuta 2002 annetun komission asetuksen (EY) N:o 1446/2002 (6) mukaisesti avatut, järjestysnumeroihin 09.5463, 09.5487 ja 09.5479 liittyvät tariffikiintiöt koskevat ja jotka on luovutettu vapaaseen liikkeeseen 1 päivästä tammikuuta30 päivään syyskuuta 2004, on luettava kokonaisuudessaan liitteessä III vahvistetuissa vastaavissa tariffikiintiöissä tarkoitettuihin määriin.

Ne määrät, joita tariffikiintiöt koskevat Bulgariassa ja jotka on luovutettu vapaaseen liikkeeseen 1 päivästä lokakuuta 2004, on luettava kokonaisuudessaan liitteessä IV vahvistetuissa tariffikiintiöissä tarkoitettuihin määriin.

4 artikla

Tämä päätös tulee voimaan sen tekemistä seuraavan kuukauden ensimmäisenä päivänä.